

**VALVASORJEVA ODLIČJA 2025**

**OBVESTILO KOMISIJE ZA PODELJEVANJE VALVASORJEVIH ODLIČIJ**

Na razpis Komisije za Valvasorjeva odličja je v letu 2025 prispelo 27 prijav za različne kategorije. Analiza vseh odličnih in raznovrstnih prijav je zahtevala odgovorno delo članov komisije, ki s tem zaključujemo svoj štiriletni mandat. Ogledali smo si nominirane projekte, pri katerih je bil ogled še možen, prav tako smo podrobno proučili vse prejeto gradivo. Izbrani so prejemniki Valvasorjevih odličij 2025.

**PREJEMNIKI VALVASORJEVIH ODLIČIJ 2025 SO:**

**VALVASORJEVA NAGRADA ZA ŽIVLJENJSKO DELO:**

* *mag. RALF ČEPLAK MENCIN,* muzejski svetnik, magister znanosti s področja muzeologije, kustos etnolog za zunajevropske zbirke v Slovenskem etnografskem muzeju, soorganizator muzejskega izobraževalnega programa Muzeoforum (1991–2010), predsednik Skupnosti muzejev Slovenije (1991–1995) in ICOM Slovenija (1997–2003), predsednik ICOM/ICME Mednarodni odbor etnografskih muzejev (2019–2025).

**VALVASORJEVA NAGRADA SLOVENSKI MUZEJ LETA:**

Komisija je prejela tri 3 prijave za v preteklem letu vpeljano kategorijo slovenski muzej leta, ki jo letos kot prvi prejme:

* Muzej novejše zgodovine Celje s poudarkom na ureditvi muzejskega kompleksa Fotohiša Pelikan.

**VALVASORJEVA NAGRADA ZA ENKRATNE DOSEŽKE:**

Valvasorjeva nagrada za enkratne dosežkeje kategorija nagrad v kateri je nabor prijav najobsežnejši. Tudi letos je bilo potrebno pretehtati med kar 15 kakovostnimi predlogi in med njimi, skladno s pravilnikom, izbrati le 3.

**Valvasorjevo nagrado za enkratne dosežke 2025 prejmejo:**

* *Od korzeta do žaketa. Oblačilni videz Ljubljančanov, 1850–1950*, osrednja razstava Mestnega muzeja Ljubljana v letu 2024.

Avtorica razstave: Mojca Ferle, kustosinja za urbano etnologijo, muzejska svetnica, Muzej in galerije mesta Ljubljane.

* *Odmaknjeni pogled: Nova stvarnost in realizem v Srednji Evropi (1925–1933)*, mednarodna razstava v Galeriji Božidar Jakac – Muzej moderne in sodobne umetnosti, Kostanjevica na Krki.

Avtorja razstave: Miha Colner, višji kustos in Goran Milovanović, muzejski svetovalec in direktor – s sodelavci, Galerija Božidar Jakac – Muzej moderne in sodobne umetnosti, Kostanjevica na Krki.

* *Mariborski slikar Eduard Lind*, občasna razstava v Kinu partizan, Pokrajinski muzej Maribor.

Avtorica razstave: dr. Valentina Bevc Varl, muzejska svetovalka, Pokrajinski muzej Maribor.

**VALVASORJEV NAGELJ prejme:**

* *Predmeti veselja*, občasna razstava v Pomurskem muzeju Murska Sobota.

Avtorska skupina: Mateja Huber, univ. dipl. etnologinja in kulturna antropologinja, muzejska svetovalka, Pomurski muzej Murska Sobota; Jasna Žižek, prof. zgodovine in geografije; Dušanka Horvat, prof. zgodovine in geografije (v pokoju) in sodelujoči učenci Osnovne šole I Murska Sobota.

**ČASTNA VALVASORJEVA PRIZNANJA:**

Komisija je prejela 7 prijav za častna Valvasorjeva priznanja. Ker pravilnik določa, da se lahko podeli do največ 5 častnih Valvasorjevih priznanj, je komisija izbrala naslednje prejemnike:

* Aleš Lombergar

*za štiri desetletja sodelovanja z MGML pri ustvarjanju izjemne zbirke jedkanih stekel, restavriranju in fotografski dokumentaciji o njih.*

* Vekoslav Kebe in Jezerski hram, Zavod za ohranjanje naravne in kulturne dediščine, Cerknica

*za 30-letno kontinuirano in predano ohranjanje naravne in kulturne dediščine kraškega polja s presihajočim Cerkniškim jezerom.*

* dr. Tea Kolar Jurkovšek in dr. Bogdan Jurkovšek

*za donacijo bogate zbirke 176 steklenih obtežilnikov iz steklarn 19. in 20. stoletja*

*Pokrajinskemu muzeju Celje*.

* Klavdij Sluban

*za obsežno retrospektivno razstavo Nekje drugje Tukaj in za podarjeno celotno razstavljeno zbirko - 159 originalnih, certificiranih, signiranih in numeriranih fotografij Muzeju in galerijam mesta Ljubljane*.

* Marco Manin

*za izjemen prispevek k ohranjanju, zaščiti in vrednotenju slovenske zgodovinske in kulturne dediščine izven meja Republike Slovenije s poudarkom na sodelovanju z Narodnim muzejem Slovenije pri zapuščini Josipa Pangerca na Tržaškem in v Istri*.

Vsi avtorji razstavnih projektov, ki so se letos potegovali za Valvasorjeva odličja, zaslužijo javno pohvalo in priznanje, vsem nagrajenkam in nagrajencem pa iskrene čestitke!

Slovesna podelitev Valvasorjevih odličij za izjemne dosežke na področju muzejstva bo v petek, 16. maja 2025, ob 11. uri v Narodni galeriji. Prijazno vabljeni!

mag. Marjetka Balkovec Debevec, Maja Hakl Saje,

predsednica komisije predsednica SMD

V Ljubljani, 14. maja 2025